stanford-oval/wikipedia huggingface dataset:
Hyundai Motor India

| Hyundai Motor India Limited |
| --- | --- |

Yritysmuoto:  osakeyhtiö, tytäryhtiö
Perustettu:  toukokuu 1996
Toimitusjohtaja:  Y. K. Koo 
Kotipaikka:  Pääkonttori ja autotehdas: Irrugattukottai, NH No. 4, Sriperumbudur Taluk, Kanchipuram District, Tamil Nadu - 602117  Osoite pääkaupungissa: 2nd, 5th, and 6th Floor, Coporate One (Baani Building), 5 Commercial Centre, Jasola, New Delhi 110025, Intia 
Toimiala:  autoteollisuus
Emoyhtiö:  Hyundai Motor Company
Omistaja:  Hyundai Motor Company
Kotisivu:  www.hyundai.com/in/en/Main/index.html
Infobox OKVirheellinen NIMI-arvo: 
Hyundai Motor India Limited (myös Hyundai India) on eteläkorealaisen Hyundai Motor Companyn täysin omistama intialainen tytäryhtiö. Toukokuussa 1996 perustettu yhtiö on Intian toiseksi suurin autonvalmistaja ja maan suurin autoviejä. Kesällä 2015 yhtiö kertoi rakentavansa uuden autotehtaan Intiaan. Ennestään yhtiöllä on tuotantoa esimerkiksi Chennain seudulla.
Hyundai Motor India myi vuonna 2015 yhteensä 476 000 autoa Intian markkinoilla ja raportoi 17,3 prosenttia markkinaosuudesta selvennä. Intia oli Kiinan ja Yhdysvaltain jälkeen Hyundai-konsernin kolmanneksi suurin ulkomainen markkina-alue.  Aiemmin Hyundain Intian tehtaat tekivät autoja myös Euroopan markkinoille, mutta kesäkaudella 2015 Hyundai siirsi Euroopan markkinoiden valmistustaan Intian sijaan konsernin Turkin tehtaille.
Intian autoteollisuus tuotti vuonna 2014–2015 yhteensä 3,378 miljoonaa henkilöautoa ja 0,748 miljoonaa hyötyajoneuvoa, eli yhteensä 4,126 miljoonaa autoa. Tuotantomäärällä mitattuna suurin valmistaja on japanilaisen Suzukin intialainen tytäryhtiö Maruti Suzuki. Kaudella 2015–2016 Intian automarkkinoiden odotettiin kasvavan yhdeksän ensimmäisen kuukauden myynnin perusteella.
Hyundai Motor India valmistaa emoyhtiönsä kanssa yhteistyössä Hyundai-automerkin autoja. Vuoden 2016 alussa valmistuksessa oli kymmenen eri automallia (mallisarjaa): Eon, i10, Grand i10, Elite i20, Active i20, Xcent, Verna, Creta, Elantra ja Santa Fe. Automalleista Hyundai Elite i20 on palkittu Vuoden autona Intiassa (2015). Yhtiön kesällä 2015 julkaisema Hyundai Creta -crossover sai Intian Vuoden auto -nimityksen vuonna 2016. Hyundai Creta keräsi yli 100 000 tilausta Intiassa ensimmäisen kahdeksan tuotantokuukauden aikana.lähde? Helmikuussa 2016 Intian kymmenestä myydyimmästä henkilöautomallista kolme oli Hyundai Indian valmistamia: viidennellä sijalla ollut Hyundai Grand i10 (kuukauden myynti 8 898 kpl), kuudennella Hyundai i20 (8 419 kpl) ja yhdeksännellä Hyundai Eon (5 539 kpl). Lisäksi Creta-automallin raportoidaan nousseen myydyimpien autojen listalla korkealle, mutta auton toimituksista suuri osa oli vasta vuoden 2016 puolella.
Kuvia

Hyundai Grand i10 (2015)
Hyundai i20 (2013)
Hyundai Eon (2014)
Aiheesta muualla

Kuvia tai muita tiedostoja aiheesta Hyundai Motor India Wikimedia Commonsissa
Hyundai Cars (intialaisen tv-yhtiön lyhyt yrityskuvaus Hyundaista Intian automarkkinoiden näkökulmasta) (englanniksi) (carandbike.com)
Seshan Vijayraghvan: 10 Best Selling Cars in India in 2015 (29.12.2015) (englanniksi) (ndtv.com)
Evemaster

| Evemaster> Tiedot |
| --- | --- |
Toiminnassa:  1996–
Tyylilaji:  melodinen dark metal
Kotipaikka:  Uusimaa
Laulukieli:  englanti
Jäsenet:  Jarno Taskula, laulu   Tomi Mykkänen, kitara, laulu   Tommi Lintunen, kitara   Juha Sorsa, bassokitara   Mikko Mustonen, rummut   Ismo Monola, kosketinsoitin, laulu  
Levy-yhtiö:  Supernova Records, 2010–  
Aiheesta muualla
Kotisivut
Infobox OKNimi-testi OK: 
Evemaster on suomalainen dark metal -yhtye, jonka perustivat Tomi Mykkänen ja Jarno Taskula vuonna 1996. Taskula laulaa Evemasterin lisäksi myös death- ja thrash metallia sekoittavassa yhtyeessä nimeltä Exremains.
Jäsenet

Jarno Taskula – laulu
Tomi Mykkänen – kitara ja laulu
Tommi Lintunen – kitara
Juha Sorsa – bassokitara
Mikko Mustonen – rummut
Ismo Monola – koskettimet ja laulu
Jäsenet > Entiset jäsenet

Esa Vihtonen – rummut
Jaska Raatikainen – rummut
Enrico Annus – rummut (2008)
Diskografia

Lacrimae Mundi (1998,  Ktok Records)
Wither (2003,  Low Frequency Records)
MMIV Lacrimae Mundi (2005,  Rising Realm)
III (2010,  Supernova Records)
Metal Rock Cavalcade II (2002,  Supernova Records)
In Thine Majesty EP (1996,  omakustanne)
Aiheesta muualla

Evemasterin virallinen kotisivu
Evemaster Meteli.netissä
| Auktoriteettitunnisteet  |
| --- | --- |
Kansainväliset:  ISNI 
Taiteenala:  MusicBrainz
Hyundai Heavy Industries

| Hyundai Heavy Industries Co> , Ltd. |
| --- | --- |

Yritysmuoto:  pörssiyhtiö
ISIN:  KR7009540006
Perustettu:  huhtikuu 1972
Kotipaikka:  Ulsan, Etelä-Korea
Toimiala:  laivanrakennus
Nettotulos:  USD 1.84 billion (2009)
Kotisivu:  hhi.co.kr
Infobox OKVirheellinen NIMI-arvo: 
Hyundai Heavy Industries Co., Ltd. (kor. 현대중공업, Hyeondae Junggongeop; hanja 現代重工業; HHI) on maailman suurimpiin kuuluva laivanrakennusyhtiö. Yhtiön pääkonttori sijaitsee Seoulissa, Etelä-Koreassa ja se on Hyundai Heavy Industries Groupin tytäryhtiö. Hyundai Heavy Industries perustettiin huhtikuussa 1972 ja seuraavan vuoden marraskuussa se rekisteröitiin nimellä Hyundai Shipbuilding & Heavy Industries. Perustajana toimi Chung Ju-yung. Vuonna 1978 yhtiö vaihtoi nimensä nykyiseen muotoon. Helmikuussa 2002 yhtiö erotettiin Hyundai Groupista. Yhtiö valmistaa muun muassa irtolastialuksia, konttialuksia, kaasu- ja kemikaalilaivoja, öljynporauslauttoja sekä moottoreita laivoihin. Kesäkuun loppuun 2010 mennessä yhtiö oli toimittanut yhteensä 1 590 alusta 264 eri laivanomistajalle 48 eri maahan.
Muun muassa maailman suurin jääluokitettu öljytankkeri M/T Stena Arctica on rakennettu Hyundai Heavy Industriesin telakalla.
Vastatakseen kiinalaiseen kilpailuun (erityisesti Kiinan valtion laivanrakennusyhtymä) Korea on kertonut pyrkivänsä yhdistämään Hyundai Heavy Industriesia hallitsevan holdlingyhtiön (KSOE) ja Daewoo konsernin laivanrakennustoiminnot (Daewoo Shipbuilding & Marine Engineering Co., DSME) uudeksi suurkonserniksi. Vuoden 2020 päättyessä yhdistymishanke odotti esimerkiksi Euroopan unionin kilpailuviranomaisten kantaa.
2022 Euroopan unionin kilpailuviranomainen esti kaupan tapahtumisen. Syyksi he antoivat LNG alusten rakentajien kilpailun väheneminen.
Tytäryhtiöt

Hyundai Samho Heavy Industries (HSHI)
Hyundai Mipo Dockyard (HMD)
Hyundai Venture Investment
Aiheesta muualla

Hyundai Heavy Industries (HHI) (koreaksi) (englanniksi)
HHI Construction Equipment (englanniksi) (koreaksi)
Hyundai Mipo Dockyard Co., Ltd (HMD) (koreaksi) (englanniksi)
| n k  KRX 100 |
| --- | --- |
 Amore Pacific  BNK Financial  Celltrion  Cheil Worldwide  CJ  CJ CheilJedang  CJOS  Coway  Daelim Industrial  Daewoo International  Daewoo Shipbuilding & Marine Engineering  DGB Financial Group  DB Insurance  Doosan  Doosan Heavy Industries & Construction  e-mart  Grand Korea Leisure  GS  Halla Visteon  Hana Financial  Hankook Tire  Hankook Tire Worldwide  Hansol  Hanwha Aerospace  Hyundai Department Store  Hyundai Development Company  Hyundai Engineering & Construction  Hyundai Glovis  Hyundai Heavy Industries  Hyundai Marine & Fire Insurance  Hyundai Mipo Dockyard  Hyundai Mobis  Hyundai Motor Company  Hyundai Steel  Hyundai Wia  Industrial Bank of Korea  Kakao  Kangwon Land  KB Financial  KCC  Kia Motors  Korea Electric Power  KEPCO E&C  KEPCO KPS  Korea Gas  Korea Investment Holdings  Korea Zinc  KT  KT&G  Kumho Petrochemical  LF  LG  LG Chem  LG Electronics  LG Household & Health Care  LG International  LG Uplus  LIG Insurance  LOEN  Lotte Chemical  Lotte Shopping  LS  LS Industrial Systems  Mirae Asset Daewoo  Naver  NCsoft  Nongwoo Bio  OCI  Orion  Osstem Implant  POSCO  S-1  S-Oil  SM Entertainment  Samsung Card  Samsung C&T Corporation  Samsung Electro-Mechanics  Samsung Electronics  Samsung Engineering  Samsung Fire & Marine Insurance  Samsung Heavy Industries  Samsung Life  Samsung SDI  Samsung Securities  Seoul Semiconductor  SFA Engineering  Shinhan Group  Shinsegae  SK  SK C&C  SK Hynix  SK Innovation  SK Telecom  The Basic House  Woori Financial  Youngone  Yuhan 
| n k S&P Asia 50 -yritykset |
| --- | --- |
 Asus  AU Optronics  Bank of China  Cathay United Bank  Cheung Kong Holdings  China Communications Construction  China Construction Bank  China Life Insurance  China Mobile  China Steel  Chunghwa Telecom  CLP Group  CNOOC  DBS Bank  Esprit  Formosa Chemical & Fiber  Formosa Plastics  Hang Seng Bank  HTC Corporation  Foxconn  The Hong Kong and China Gas Company  Hong Kong Exchanges and Clearing  Hutchison Whampoa  Hyundai Heavy Industries  Hyundai Motor Company  Industrial and Commercial Bank of China  Keppel Corporation  KB Financial  Korea Electric Power  KT&G  LG Chem  LG Electronics  Li & Fung  MediaTek  MNH Entertainment  Nan Ya Plastics  OCBC Bank  PetroChina  POSCO  Samsung Electronics  Samsung  Shinhan Financial Group  Singapore Airlines  SingTel  SK Energy  SK Telecom  Sun Hung Kai Properties  Swire  TSMC  UMC  United Overseas Bank  Wilmar International
Paro

Paro Bhutanin kartalla.
Paron lentoasema
Paro (dzongkhaksi སྤ་རོ་རྫོང་ཁག‎, Spa-ro rdzong-khag) on yksi Bhutanin 20 piirikunnasta (dzongkhag). Se sijaitsee maan luoteisosassa. Paron piirikunnan pinta-ala on 1 229 neliökilometriä, ja pääkaupunki Paro. Sen asukasluku on vuoden 2017 väestönlaskennan mukaan 46 316. Piirikunnassa sijaitsee maan ainoa kansainvälinen lentoasema, Paron kansainvälinen lentoasema.
Paron laakso on Bhutanin hedelmällisimpiä. Se on myös luonnollinen reitti Tiibetiin, ja sitä pitkin ovat kulkeneet sekä kauppatavarat että valloittajat. Piirikunnan hallinto toimii Rinpungin dzongissa. Paron kaupunki Pa Chhu -joen varrella on perustettu vasta vuonna 1985.
Aiheesta muualla

Kuvia tai muita tiedostoja aiheesta Paro Wikimedia Commonsissa
Bhutanin piirikunnat
Bumthang
Chukha
Dagana
Gasa
Haa
Lhuntse
Mongar
Paro
Pemagatshel
Punakha
Samdrup Jongkhar
Samtse
Sarpang
Thimphu
Trashigang
Trashiyangste
Trongsa
Tsirang
Wangdue Phodrang
Zhemgang
Andreas Tofte

| Andreas Tofte |
| --- | --- |
 Tofte Jacob Bratlandin maalaamassa muotokuvassa.
Henkilötiedot
Syntynyt: 28. maaliskuuta 1795 Hurum, Norja
Kuollut: 27. syyskuuta 1852 (57 vuotta) Kristiania, Norja
Andreas Tofte (28. maaliskuuta 1795 Hurum – 27. syyskuuta 1852 Kristiania) oli norjalainen kauppias ja Kristianian eli Oslon ensimmäinen pormestari vuonna 1837. Hänen mukaansa on nimetty Oslossa sijaitseva katu Toftes gate.
Kuvia

Toftesta kertova kyltti hänen entisen asuintalonsa seinässä Prinsens gatella Oslossa.
Aiheesta muualla

Kuvia tai muita tiedostoja aiheesta Andreas Tofte Wikimedia Commonsissa
| --- | --- |
Auktoriteettitunnisteet :  VIAF
Regiinná

Regiinná on naisen etunimi. Se on saamelainen muoto latinalaisperäisestä nimestä Regina, jonka merkitys on ’kuningatar’.
Professori Pekka Sammallahden laatimassa pohjoissaamelaisessa nimipäiväkalenterissa Regiinnálla on nimipäivä 7. syyskuuta.
Aiheesta muualla

Nimipalvelu: Tilastotietoa etunimestä Regiinná (Digi- ja väestötietovirasto)
Helsingin olympiastadionin konsertit

Stadion Iron Maidenin konsertin jälkeen heinäkuussa 2011. Lavarakennelmien lisäksi konserttien rekvisiittaa ovat valaistuksen ja äänentoiston vaatimat rakennelmat. Stadionin torni oli suljettuna ja huputettuna syyskuussa 2010 alkaneen peruskorjauksen takia. Torni avattiin jälleen marraskuun 2011 alussa.
Taulukko Helsingin olympiastadionin konsertit luetteloi Olympiastadionilla esiintyneet artistit pääesiintyjän ensiesiintymisen mukaan. Listassa ei ole mukana esimerkiksi usean artistin hyväntekeväisyystapahtumien, kuten Elämä lapselle -konserttien esiintyjiä.
Aleksei Araktšejev

| Aleksei Araktšejev |
| --- | --- |
 Aleksei Araktšejev, George Dawen maalaama muotokuva vuodelta 1824.
Venäjän sotaministeri
 1808–1810  
Henkilötiedot
Koko nimi:  Aleksei Andrejevitš Araktšejev
Syntynyt: 4. lokakuuta (J: 23. syyskuuta) 1769 Novgorodin kuvernementti
Kuollut: 3. toukokuuta (J: 21. toukokuuta) 1834 Gruzino, Venäjän keisarikunta
Kansalaisuus:   Venäjän keisarikunta
Arvonimi: kreivi
Vanhemmat:  isä Andrei Andrejevitš Araktšejev (1732–1797) äiti Jelizaveta Andrejevna
Puoliso:  Natalia Homutova
Tiedot
Koulutus:  Pietarin 2. kadettikoulu
Sotilaspalvelus
Palvelusmaa(t):   Venäjän keisarikunta
Sotilasarvo:  tykistökenraali
Taistelut ja sodat:  Napoleonin sodat Suomen sota
Araktšejev-suvun kreivillinen vaakuna.
Araktšejevin rakennuttama Gruzinon kartanon päärakennus 1900-luvun alussa. Tuhoutui toisessa maailmansodassa.
Aleksei Andrejevitš Araktšejev (ven.  Алексéй Андрéевич Аракчéев; 4. lokakuuta (J: 23. syyskuuta) 1769 Novgorodin kuvernementti – 3. toukokuuta (J: 21. toukokuuta) 1834 Gruzino) oli venäläinen kreivi, kenraali ja valtiomies, joka käytti suurta valtaa keisari Aleksanteri I:n valtakauden jälkipuoliskolla. Araktšejev toimi Venäjän sotaministerinä vuosina 1808–1810, minä aikana käytiin muun muassa Suomen sota. Hänet tunnettiin ankaruudestaan.
Ura > Nousu

Araktšejevin isä oli pienmaanomistaja Novgorodin kuvernementissa. Araktšejev syntyi joko siellä tai toisten tietojen mukaan Tverin kuvernementin Bežetskin seudulla. Araktšejev kävi vuosina 1783–1787 keisarillisen tykistö- ja insinööriupseerikoulun ja palveli sen jälkeen tykistöupseerina Venäjän armeijassa. Hän ystävystyi jo nuorena kruununprinssi Paavalin kanssa. Vuonna 1792 Paavali pyysi Araktšejevia järjestämään uudelleen tykistön johtamassaan Hatsinaan sijoitetussa armeijassa. Kun Paavalista vuonna 1796 tuli hallitsija, hän nimitti Araktšejevin Pietarin varuskunnan komendantiksi ja antoi tälle tehtäväksi koko Venäjän armeijan uudelleenorganisoinnin. Araktšejev ylennettiin saman vuoden aikana ensin everstiksi ja sitten kenraalimajuriksi.
Araktšejevin tiukat otteet johtivat kuitenkin upseerien tekemiin valituksiin, ja vuonna 1798 hänelle myönnettiin ero ja samalla kenraaliluutnantin arvo. Hän palasi takaisin palvelukseen jo vuoden 1799 alussa, jolloin hänestä tuli ensin päämajoitusmestari ja sitten henkikaartin tykistöpataljoonan komentaja. Hän sai myös kreivin arvon, mutta myöhemmin samana vuonna hänet erotettiin uudelleen ja hän joutui vetäytymään tiluksilleen Gruzinoon. Paavalin salamurhan aikaan vuonna 1801 hän oli syrjässä vallan keskuksesta eikä voinut ryhtyä toimiin murhasalaliittolaisia vastaan.
Uusi hallitsija Aleksanteri I nosti Araktšejevin kuitenkin pian takaisin suosioon. Vuosina 1802–1805 hän johti komiteaa, joka kehitteli Venäjän armeijalle kevyempiä ja helpommin liikuteltavia tykkejä, mikä mahdollisti tykkien tehokkaamman keskityksen taisteluissa ratkaiseviin paikkoihin. Araktšejev nimitettiin vuonna 1803 tykistön ylitarkastajaksi ja tammikuussa 1808 sotaministeriksi. Hän sai myös vuonna 1807 tykistökenraalin arvon.
Suomen sodan aikana sotaministeri Araktšejev patisteli Venäjän armeijaa hyökkääväämpään toimintaan. Hän mahdollisesti vaikutti siihen, että venäläisten joukkojen ylipäällikkönä Suomessa toiminut kenraali Friedrich Wilhelm von Buxhoevden erotettiin, koska tämä oli keskeyttänyt syksyllä 1808 menestyksekkään etenemisen Lohtajan ja Olkijoen aselepoihin. Kun Venäjän armeija keväällä 1809 arkaili lähteä hyökkäämään heikentyneiden merenjäiden yli Ahvenanmaalle, Araktšejev saapui Turkuun komentamaan hyökkäykseen vauhtia. Menestyksekäs hyökkäys Ahvenanmaan kautta Grisslehamniin sinetöi Ruotsin tappion sodassa.
Ura > Vallan huipulla

Kun Aleksanteri I perusti neuvoa-antavan valtakunnanneuvoston, Araktšejev erosi tammikuussa 1810 sotaministerin tehtävistä ja siirtyi valtakunnanneuvoston sotilasosaston johtajaksi, missä tehtävässä hän oli vuosina 1810–1812 ja 1816–1826. Araktšejev vastusti liberaaleja hallinnollisia uudistuksia, joita Aleksanteri I toteutti valtiosihteerinsä Mihail Speranskin vaikutuksesta, mutta Speranskin tultua syrjäytetyksi vuonna 1812 Araktšejevista tuli yksi Aleksanteri I:n vaikutusvaltaisimmista neuvonantajista. Araktšejev toimi Aleksanterin perustaman Hänen keisarillisen majesteettinsa henkilökohtaisen kanslian päällikkönä vuosina 1812–1825. Napoleonin Venäjän-sotaretken aikana hän vastasi tsaarin kaikkien sotilaallisten käskykirjeiden laatimisesta ja toimittamisesta. Kun Aleksanterin mielenkiinto suuntautui yhä enemmän ulkopolitiikkaan, Araktšejev sai vuonna 1815 vastuulleen kaikkien valtakunnan sisäisten asioiden käsittelyn valtakunnanneuvostossa, ja hän johti seuraavan kymmenen vuoden ajan Venäjän sisäpolitiikkaa.
Araktšejev oli vanhoillinen, mutta hän hyväksyi maaorjuuden lakkauttamisen Baltian maakunnissa vuosina 1816–1819 ja pohti myös mahdollisuutta lakkauttaa maaorjuus asteittain koko valtakunnassa. Kaikki uudistukset hän toteutti säälimättömällä tehokkuudella, piittaamatta julmuuksista. Varojen säästämiseksi ja siihen saakka viljelemättömän maan viljelyskäyttöön saamiseksi luotiin vuodesta 1816 alkaen Araktšejevin valvonnassa laaja verkosto maanviljelyä harjoittaneita sotilassiirtokuntia, joihin sijoitettiin parhaimmillaan kolmasosa kaikista Venäjän vakinaisen armeijan joukoista, ja joissa sotilaiden oli tarkoitus ruokkia itse itsensä omalla maatyöllään. Ne sijaitsivat pääosin Etelä-Venäjällä sekä Novgorodin seudulla. Siirtokunnissa toteutettu ankara sotilaskuri nostatti kuitenkin kapinoita.
Kun Nikolai I tuli hallitsijaksi vuonna 1825, Araktšejev sai eron kaikista viroistaan ja vetäytyi eläkkeelle. Hän asui sen jälkeen omistamassaan Gruzinon kartanossa, jossa hänen kerrottiin kohdelleen maaorjiaan julmasti.
Jälkimaine

Jälkimaailma muisti Araktšejevin taantumuksellisena hirmuvaltiaana, vaikka muutos Venäjän sisäpolitiikassa 1810-luvulla johtui pikemminkin Aleksanteri I:n kääntymisestä myöhempinä vuosinaan konservatiivisemmaksi eikä niinkään Araktšejevista itsestään. Runoilija Aleksandr Puškin arvosteli Araktšejevia tunnetussa epigrammissaan. Aleksanteri II lakkautti Araktšejevin luoman sotilassiirtokuntajärjestelmän.
Kunnianosoitukset > Ritarikunnat

Pyhän Annan ritarikunnan I luokan ritari  (1796)
Pyhän Aleksanteri Nevskin ritarikunnan ritari (1797)
Jerusalemin Pyhän Johanneksen ritarikunnan komentaja (1799)
Pyhän Vladimirin ritarikunnan I luokan ritari (1807, kieltäytyi)
Pyhän Andreaksen ritarikunnan ritari (1808, kieltäytyi)
Punaisen kotkan ritarikunnan I luokan ritari
Mustan Kotkan ritarikunta
Pyhän Tapanin ritarikunnan I luokan ritari
Lähteet:
Aiheesta muualla

Kuvia tai muita tiedostoja aiheesta Aleksei Araktšejev Wikimedia Commonsissa
Аракчеев Алексей Андреевич (venäjäksi) Hrono.ru
Аммон Ф. Г. В фаворе у кесаря: Александр I и Аракчеев (venäjäksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Yhdysvallat  Ruotsi  Latvia  Tšekki  Alankomaat  Puola 
Henkilöt:  Deutsche Biographie  Kansallisbiografia  Biografiasampo 
Muut:  IdRef
Kristen Michal

| Kristen Michal |
| --- | --- |
 Kristen Michal vuonna 2024.
Viron pääministeri
 Michalin hallitus 23.7.2024 –  
Presidentti:  Alar Karis
Edeltäjä:  Kaja Kallas
Viron ilmastoministeri
 Kaja Kallaksen III hallitus 17.4.2023 – 23.7.2024  
Edeltäjä:  Madis Kallas (ympäristöministeri)
Seuraaja:  Yoko Alender
Viron talous- ja rakenneministeri
 Rõivasin II hallitus 9.4.2015–23.11.2016  
Edeltäjä:  Urve Palo
Seuraaja:  Kadri Simson
Viron oikeusministeri
 Ansipin III hallitus 6.4.2011–10.12.2012  
Edeltäjä:  Rein Lang
Seuraaja:  Hanno Pevkur
Henkilötiedot
Syntynyt: 12. heinäkuuta 1975 (ikä 49) Tallinna
Tiedot
Puolue:  Reformipuolue
Aiheesta muualla
valitsus.ee/peaminister-ministrid/peaminister/kristen-michal
Kristen Michal (2021)
Kristen Michal (s. 12. kesäkuuta 1975 Tallinna) on virolainen poliitikko, joka on toiminut maansa pääministerinä heinäkuusta 2024 lähtien. Michalin hallitus jatkaa Reformipuolueen, sosiaalidemokraattien ja Viro 200 -puolueen koalitiohallituksena.
Aiemmin Michal toimi talous- ja rakenneministerinä 2015–2016 sekä oikeusministerinä 2011–2012. Hän on oikeistolaisen Reformipuolueen keskeisiä henkilöitä.
Rahanpesuepäilyt

Michal joutui epäillyksi, kun entinen kansanedustaja Silver Meikar keväällä 2012 paljasti välittäneensä pankkitilinsä kautta puolueelle rahaa, jonka tausta oli epäselvä. Ne oli muodollisesti merkitty puolueen tiliin Meikarin lahjoituksina, ja siirto tapahtui hänen mukaansa Michalin pyynnöstä. Michalia ja reformipuolueen entistä pääsihteeriä Kalev Lilloa kuulusteltiin rahanpesuepäilyihin liittyen. Tuolloin Michal ilmoitti eroavansa oikeusministerin tehtävästä, mikäli syytteet nostetaan.
Michal ja Lillo kiistivät rahanpesusyytteet sekä Meikarin väitteet aktiivisesta osallisuudesta rahoituksen hankkimiseen. Rikostutkinta asiasta päättyi syksyllä 2012 syyttäjän ilmoitukseen tutkinnan lopettamisesta riittävien todisteiden puuttuessa.
Epäilyjen johdosta Michal kuitenkin erosi oikeusministerin tehtävistä joulukuussa 2012. Aiemmin oli tullut julki kysely, missä 90 prosenttia virolaisista ei luottanut hänen antamiinsa lausuntoihin tapaukseen liittyen. Michal perusteli eroaan reformipuolueen ja hallituksen työkyvyn suojelemisella. Oikeusministerin salkun otti hallituksen sosiaaliministerinä toiminut Hanno Pevkur.
Koulutus

Michal on opiskellut julkishallintoa Tallinnan pedagogisessa yliopistossa vuosina 1994–1998. Hän opiskeli lakia tallinnalaisessa Nord-yliopistossa vuosina 2006–2009 ja valmistui kandidaatiksi. Vuodesta 2009 Michal on opiskellut lakitiedettä maisterintutkintoaan varten Tallinnan yliopistossa. Hän taitaa suomea.
Sarnia Sting

| Sarnia Sting |
| --- | --- |

Perustettu:  1969
Entiset nimet:  Cornwall Royals (1969–1992) Newmarket Royals (1969–1994) Sarnia Sting (1994–)
Kaupunki:   Sarnia, Ontario
Kotiareena:  RBC Centre
Sarjataso:  OHL
Konferenssi:  Läntinen
Divisioona:  Läntinen
Värit:                
Toimitusjohtaja:   Dylan Seca
Päävalmentaja:   Alan Letang
Infobox OKNimi-testi OK: 
Sarnia Sting on kanadalainen juniorijääkiekkoseura, joka pelaa Ontario Hockey Leaguessa. Seura pelaa kotiottelunsa Ontarion provinssin Sarniassa. Sarnia Sting on pelannut OHL:ssä kaudesta 1994–1995 lähtien. Sitä ennen seura tunnettiin nimellä Newmarket Royals.
Kenties tunnetuin Sarnia Stingsiä edustanut pelaaja on Steven Stamkos, jonka Tampa Bay Lightning varasi ensimmäisenä vuoden 2008 NHL:n varaustilaisuudessa. Toinen Sarnia Stingsiä edustanut NHL:n ykkösvaraus on Nail Jakupov, jonka Edmonton Oilers varasi vuonna 2012.
SM-liigassa pelanneita Sting-lähtöisiä pelaajia ovat esimerkiksi David Nemirovsky ja Joey Tenute.